b'\n_START_ARTICLE_\nValdemar de Brandenburg\n_START_SECTION_\nBiografia\n_START_PARAGRAPH_\nValdemar va ser co-regent des de la mort del seu pare vers 1304, i va assolir el 1309 la tutoria del seu cos\xc3\xad Enric II marcgravi de Brandenburg-Stendal._NEWLINE_Pel tractat de Soldin (1309) Waldemar va renunciar a les seves pretensions a Pomer\xc3\xa8lia i Danzig a favor de l\'Orde Teut\xc3\xb2nic per a un pagament de 10.000 marcs de plata. Les castellanies de Stolpe i Schlawe van quedar per Brandenburg. A aquestos districte per\xc3\xb2, foren cedits, juntament amb R\xc3\xbcgenwalde, al duc Wartislaw IV de Pomer\xc3\xa0nia-Wolgast el 1317._NEWLINE_El 1316 va donar suport a Stralsund contra Dinamarca i aix\xc3\xb2 va provocar una gran coalici\xc3\xb3 formada per Dinamarca, Su\xc3\xa8cia, Pol\xc3\xb2nia, Mecklenburg i la Casa de Welf contra ell. Va mantenir la seva posici\xc3\xb3, per\xc3\xb2 al final va haver de rendir Stargard-Neubrandenburg a Mecklemburg. El 1319 Waldemar va adquirir Zuellichau i Schwiebus de Brandenburg._NEWLINE_Waldemar va ser gaireb\xc3\xa9 l\'\xc3\xbaltim membre governant de la l\xc3\xadnia dels Ascanis de Brandenburg. El 1309 es va casar amb Agn\xc3\xa8s de Brandenburg (1296-1334), filla del marcgravi Herman III. Aquest matrimoni no va tenir fills._NEWLINE_Amb la mort de Waldemar el 1319, Enric II el va succeir  per\xc3\xb2 va morir el 1320 i amb ell va acabar la casa Asc\xc3\xa0nia, i Brandenburg va passar a l\'Imperi. El 1323 l\'emperador Llu\xc3\xads IV de Wittelsbach el va cedir al seu fill Llu\xc3\xads V de Wittelsbach._NEWLINE_El 1348, un impostor anomenat "Fals Waldemar" va al\xc2\xb7legar que era Waldemar, tornat de peregrinaci\xc3\xb3 a Terra Santa, despr\xc3\xa9s que alg\xc3\xba havia estat enterrat en el seu lloc. R\xc3\xa0pidament va guanyar suport a causa de les ciutats, i a causa de les rivalitats pol\xc3\xadtiques, de l\'Emperador que el va arribar a investir i el va recon\xc3\xa8ixer durant dos anys; despr\xc3\xa9s  "l\'\xc3\xbaltim Ascani" va passar-se la resta de la vida a la cort a Dessau.'